לואיס קליירברט

**לואיס קליירברט** (באנגלית: **Lewis Clareburt**; נולדה ב-4 ביולי 1999) היא שחיין ניו זילנדי, אלוף עולם (דוחה 2024) במשחה ל-400 מטר מעורב אישי.

## ביוגרפיה
קלייברט נולד בווליגנטון שבניו זילנד.

### 2018
#### מדליית ארד במשחקי חבר העמים הבריטי
במשחקי חבר העמים הבריטי שנערכו באפריל בגולד קוסט שבאוסטרליה זכה במדליית ארד במשחה ל-400 מטר מעורב אישי בשיא ניו זילנד חדש של 4:14.42 דקות. בנוסף, סיים במקום שביעי במשחה ל-200 מטר פרפר בתוצאה של 1:58.51 דקות, במקום שביעי במשחה ל-200 מטר מעורב אישי בתוצאה של 2:01.13 דקות, ובמקום עשירי במשחה ל-200 מטר גב בתוצאה של 2:01.54 דקות.

### 2019
#### מדליית ארד באליפות עולם
באליפות העולם שנערכה ביולי בקוואנגג'ו שבקוריאה הדרומית זכה במדליית ארד במשחה ל-400 מטר מעורב אישי בשיא ניו זילנד חדש של 4:12.07 דקות, אחרי דאיה סטו מיפן (4:08.95 דקות) וג'יי לית'רלנד מארצות הברית (4:09.22 דקות). בנוסף, סיים במקום 14 במשחה שליחים 4x200 מטר חופשי בשיא ניו זילנד חדש של 7:13.06 דקות.

### 2021
באולימפיאדת טוקיו שנערכה ביולי סיים במקום שביעי במשחה ל-400 מטר אישי בתוצאה של 4:11.22 דקות, לאחר שבשלב המוקדמות קבע שיא ניו זילנד חדש של 4:09.49 דקות, ובמקום שמיני במשחה ל-200 מטר מעורב אישי בתוצאה של 1:57.70 דקות, לאחר שבשלב המוקדמות קבע שיא ניו זילנד חדש של 1:57.27 דקות.

### 2022
באליפות העולם שנערכה ביוני בבודפשט שבהונגריה שיים במקום רביעי במשחה ל-400 מטר מעורב אישי בתוצאה של 4:10.98 דקות, ובמקום שביעי במשחה ל-200 מטר מעורב אישי בתוצאה של 1:58.11 דקות. בנוסף, סיים במקום תשיעי במשחה שליחים 4x100 מטר חופשי משולב בשיא ניו זילנד חדש של 3:27.91 דקות.

#### אלוף חבר העמים הבריטי
במשחקי חבר העמים הבריטי שנערכו ביולי-אוגוסט בברמינגהאם שבממלכה המאוחדת זכה בשתי מדליות זהב ובמדליית ארד אחת: מדליות זהב במשחה ל-400 מטר מעורב אישי בשיא אוקיאניה ושיא תחרות חדש של 4:08.70 דקות ובמשחה ל-200 מטר פרפר בתוצאה של 1:55.60 דקות, ומדליית ארד במשחה ל-200 מטר מעורב אישי בתוצאה של 1:57.59 דקות.

### 2023
באליפות העולם שנערכה ביולי בפוקואוקה שביפן סיים במקום שישי במשחה ל-400 מטר מעורב אישי בתוצאה של 4:11.29 דקות, במקום 12 במשחה ל-200 מטר מעורב אישי בתוצאה של 1:58.01 דקות, במקום 13 במשחה ל-200 מטר פרפר בתוצאה של 1:56.44 דקות, ובמקום 33 במשחה ל-100 מטר פרפר בתוצאה של 52.89 שניות. בנוסף, נפסל יחד עם חבריו לנבחרת במשחה שליחים 4x100 מטר מעורב.

### 2024
#### אלוף עולם
באליפות העולם שנערכה בפברואר בדוחה שבקטר זכה במדליית זהב במשחה ל-400 מטר מעורב אישי בתוצאה של 4:09.72 דקות, לפני מקס ליצ'פילד מהממלכה המאוחדת (4:10.40 דקות) ודאייה סטו (4:12.51 דקות). בנוסף, סיים במקום שביעי במשחה ל-200 מטר פרפר בתוצאה של 1:55.86 דקות, ובמקום שביעי במשחה ל-200 מטר מעורב אישי בתוצאה של 1:58.66 דקות.

באולימפיאדת פריז סיים במקום שישי במשחה ל-400 מטר מעורב אישי בתוצאה של 4:10.44 דקות. במשחה ל-200 מטר מעורב אישי סיים במקום 14 בתוצאה של 2:00.06 דקות. במשחה ל-200 מטר פרפר סיים במקום 21 בתוצאה של 1:57.12 דקות.

### 2025
באליפות העולם שנערכה ביולי בסינגפור סיים במקום חמישי במשחה ל-200 מטר מעורב אישי בשיא לאומי של 1:57.06 דקות. במשחה ל-400 מטר מעורב אישי סיים במקום עשירי בתוצאה של 4:13.89 דקות. במשחה ל-200 מטר פרפר סיים במקום עשירי בשיא אישי של 1:55.24 דקות.

## שיאים אישיים
### בריכה אולימפית
* 200 מטר מעורב אישי: 1:57.06	 דקות (2025), **שיא ניו זילנד**
* 400 מטר מעורב אישי: 4:08.70 דקות (2022), **שיא אוקיאניה**
* 100 מטר פרפר: 52.54 שניות (2023)
* 200 מטר פרפר: 01:55.24	 דקות (2025)
* 200 מטר חופשי: 1:43.21 דקות (2024) 
* 400 מטר חופשי: 3:46.85 דקות (2024) **שיא ניו זילנד**

### בריכת 25 מטר
* 200 מטר מעורב אישי: 	1:54.89 דקות (2020)
* 400 מטר מעורב אישי: 4:07.47 דקות (2020)

## ראו גם

## קישורים חיצוניים

קטגוריה:שחייני מעורב אישי
קטגוריה:שחייני פרפר
קטגוריה:שחיינים ניו זילנדים
קטגוריה:אלופי עולם בשחייה
קטגוריה:שחיינים באולימפיאדת טוקיו (2020)
קטגוריה:משתתפים ניו זילנדים באולימפיאדת טוקיו (2020)
קטגוריה:משתתפים ניו זילנדים באולימפיאדת פריז (2024)
קטגוריה:שחיינים באולימפיאדת פריז (2024)
קטגוריה:ניו זילנדים שנולדו ב-1999